Braca

**Braca** je bila planeta u Srednjem Prstenu. Bila je nepodobna za život, jer je služila za đubre.

Na raskrsnici mnogih trgovačkih protoka (transportnih ruta), njena strateška važnost je dovela na ivicu rata za vreme Rata Klonova - Bračka Kampanja. Za vreme vladavine Galaktičke Imperije￼, Esnaf Rezervni Delovi je počeo da operira na planeti, pa su počeli da sleću ogromni brodovi van funkcije (to ne znači nefunkcionalan, jer kako bi onda sleteo, samo su završili sa svojom funkcijom, "penzionisani" brodovi) i ostale međuzvezdane letilice, koje je esnaf rastavljao na najsitnije delove. Za tolike ogromne brodove, bio je to jako zahtevan, i samim tim, unosan posao, bez obzira što je prljav.

## **Istorija**

Za vreme Rata Klonova, Džero Tepal, rase Lasac, i njegov padovan Kestis, su se bili stacionirali iznad Brace na svom Razaraču klase "Lovac", zvanom Albedo Hrabri. Kada je izvršena Naredba 66, uticajni Džedaj Džero je ubijen, a Kal Kestis je morao prinudno da sleti na Bracu.

Do dolaska Imperije, Braca ￼ je već bila pod kontrolom esnafa. Iako je bio dobro plaćen posao, bio je i jako opasan posao. Mogao si da padneš, da dobiješ posekotine opasne po život (zbog zatrovanja krvi), a bilo je i raznih zverki koje su se zaglavile među olupinama, ali tu nije imalo šta drugo da se radi.

Pet godina posle toga Kestis je još uvek bio zaglavljen na planeti. Čekao je glas od Džedaja, nije znao da su svi pobijeni, mislio je samo njegov Učitelj.

Kada se desila nesreća na poslu, Kestis je (u stilu Magneta ili Supermena) morao da se oda da je taknut Silom, kako bi spasao svoga jedinog pravog prijatelja, Profa (ili Praufa, da ga ne bi mešali sa Profom, Ajrouzom). Inkvizitori su ga zapazili, i već je bilo kasno. Druga Sestra i Deveta Sestra su došle na Bracu, i počele su sa ispitivanjem. Pritisle su nekoliko Rastavljača da im kažu gde je Kestis, ali je njegov verni prijatelj Prof ustao u njegovu zaštitu, pa ga je Druga Sestra ubila. Sve je bilo uzalud. Kal Kestis je, kada je video ovo, shvatio da mora da beži. Pomogla mu je bivša Džedajka Ćere Hunda (koja je nekada bila Džedaj Učitelj Druge Sestre, pre nego što su obe digle ruke od Svetle Strane) i pilot Drito Griz, rase Letero sa istoimene planete.

Decenijama kasnije, kada je počeo novi u nizu ratova, koji je okončao Novu Republiku, Prvi Red je koristio Bracu da uništi brodove Republike koje je zarobio u ratu. Generalica Leja Organa je poslala tim predvođen Šrivom Šugavom, da ih povrate. Tim, šifrovanog imena Dros Škvadra infiltrilao se u Esnaf, ali su ih šturmeri truperi primetili. Lokalci su pomogli, nekoliko brodova je ukradeno, ali su izgubili jednog člana.

## **Društvo**

Uzevši da je bila pustoš još i pre nego što je postala đubrište, većina populacije se orijentisala na fizički rad, sečenje metala, i prodaja "sekundarnih sirovina" na takozvanom "groblju brodova".

    Rastavljače je ponekad mrzelo da rastavljaju megalodonske ￼ brodove, pa bi ih samo smandrljali u Ibdisove čeljusti, razjapljene toliko da bi mogle odjednom da progutaju i čitave razarače (i što si ih više hranio, veća bi im usta bila), koje bi zatim vario, i onda bi oni pokupili njegov "izmet", koji nije bio ništa drugo do kompaktirani metal.

## **Izgled i priroda**

Braca je bila osiromašena planeta u Srednjem Prstenu, na kojoj nije bilo nikakve šanse za poljoprivredu, ili vodoprivredu ili bilo koju drugu industriju. Sve samo golo stenje. Bar da je puno ruda, a ono ne. Tako da su rešili da počnu da bacaju đubre na nju, da je ""obogate" gvožđem". Da se nisu neki lokalci zauzeli da se od nje napravi groblje brodova, počeli bi da bacaju svakakvo đubre. Lokalci su i dalje voleli svoju planetu. A i isplatilo im se.

    Imala je jedan mesec, takođe nenaseljiv, ali su njega ostavili nezagađenog, verovatno da bi na njemu jednom mogli da žive.

Površina Brace ￼ je bila išarana sistemom pruga, koje su ogromnom brzinom prevozile rastavljene delove do luka

na planeti, sa kojih bi ih brodovi vozili do Kora. Otprilike bi prošli kroz 25 stanica pre nego što bi stigli do finalne destinacije.